Michael Hamburger

Michael Hamburger (født 22. mars 1924, død 7. juni 2007) var en britisk oversetter, poet, kritiker, memoarforfatter og akademiker. Han var særlig kjent for sine oversettelser av tyske Friedrich Hölderlin, Paul Celan, Gottfried Benn og W.G. Sebald og for sitt arbeid innenfor litteraturkritikk. Utgiveren Paul Hamlyn (1926–2001) var hans yngre bror.

 Liv og verk 
Michael Hamburger ble født i Berlin i en jødisk familie som forlot Tyskland i 1933 og bosatte seg i London. Han fikk sin utdannelse ved Westminster School og senere på Christ Church ved Universitetet i Oxford. Han tjenestegjorde i den britiske hæren fra 1943 til 1947 i Italia og Østerrike. Etter at han hadde fullført sin akademiske grad var han skrivende for en tid. Han tok en stilling ved University College London i 1951 og deretter ved Universitetet i Reading i 1955. Deretter fulgte ytterligere akademiske posisjoner i både Storbritannia og i USA.

Hamburger utga oversettelser av flere betydningsfulle tyskspråklige forfattere, særlig poeter. Hans arbeid ble anerkjent med flere priser, blant annet Aristeion-prisen i 1990. I 1992 ble han utnevnt til offiser (OBE) av Order of the British Empire.

Hamburger bodde i Middleton i Suffolk.

Han opptrer selv som en figur i W.G. Sebalds litterære reisebok Die Ringe des Saturn. Eine englische Wallfahrt, 1995, utgitt på norsk som Saturns ringer: En engelsk valfart, 2002.

Representative verker omfatter The Truth of Poetry (1968), et betydelig verk innenfor litteraturteori. Hans samlede dikt, Collected Poems, 1941–1994 (1995) var utvalgt fra rundt tyve diktutgivelser. Hamburger selv kommenterte ulykkelig den uvane anmeldere hadde i å hilse utgivelsen av hans dikt med den rituelle frasen «Michael Hamburger, bedre kjent som en oversetter...». Kanskje ironisk var hans egen poesi bedre kjent i sine tyske oversettelser av den østerrikske poeten og oversetteren Peter Waterhouse.«Michael Hamburger: Poet, translator and academic, more acclaimed in Germany than in Britain» Han kommenterte ofte det litterære liv: første utgave av hans selvbiografi kom ut under tittelen A Mug's Game, hvilket var et sitat fra T. S. Eliot, en poet som Hamburger beundret, og til hans 60-årsdags biblio-symposium bidro han med et eponymisk dikt på fire stroferHamburger, Michael (1948): «T. S. Eliot» i: T. S. Eliot: A Symposium, redigert av Richard March og Tambimuttu, London: Editions Poetry, s. 178 som forteller sin egen historie.

Hamburger ble beæret med den tyske oversettelsesprisen Johann-Heinrich-Voß-Preis für Übersetzung i 1964 og med den tyske Petrarca-Preis i 1992. Han døde 7. juni 2007 i sitt hjem i Suffolk.

 Bibliografi (utvalg) 

 Oversettelser 
 Charles Baudelaire, Twenty Prose Poems (oversetter), London, Poetry London, 1946 (revidert utg. San Francisco, City Light Books 1988)
 Flowering Cactus: poems 1942-1949, Aldington, Hand and Flower Press, 1950
 Poems of Hölderlin (oversetter), Poetry London 1943, (revidert utg. som Holderlin: His Poems, Harvill Press, 1952)
 Ludwig van Beethoven, Letters, Journals and Conversations. London, Thames & Hudson, 1951
 Trakl, Decline (oversetter), St. Ives, Guido Morris/Latin Press, 1952
 A. Goes, The Burnt Offering (oversetter), London, Gollancz, 1956
 Bertolt Brecht, Tales from the Calendar (oversetter), London, Methuen, 1961 (gjenutgitt London, Lion & Unicorn Press 1980)
 Hugo von Hofmannsthal, Poems and Verse Plays (translator with others), Routledge & K. Paul, og New York, Bollingen Foundation, 1961
 Modern German Poetry 1910-1960 (oversetter sammen med C. Middleton), Routledge, and New York, McGibbon & Kee, 1962
 J C F Hölderlin, Selected Verse (oversetter), Harmondsworth, Middlesex, Penguin, 1961 (latest ed. London, Anvil, 1986)
 Nelly Sachs, Selected Poems (oversetter), Jonathan Cape og New York, Farrar Straus and Giroux, 1968
 Hans Magnus Enzensberger, The Poems of Hans Magnus Enzensberger (oversetter sammen med J. Rothenberg og forfatteren), London, Secker & Warburg, 1968
 H M Enzensberger, Poems for People Who Don't Read Poems (oversetter), Secker & Warburg, 1968 - out of print
 An Unofficial Rilke (oversetter), London, Anvil Press, 1981
 Paul Celan, Poems (oversetter), Manchester, Carcanet, 1972 (ny utv. utg. som Poems of Paul Celan, New York, Persea, 1988 og 2002, og Anvil Press, 2007)
 Friedrich Hölderlin, Selected poems and Fragments (oversetter), Penguin Classics, 1998 (ny utg. 2007)
 W. G. Sebald, After Nature (oversetter), London, Hamish Hamilton, 2002
 W. G. Sebald, Unrecounted (oversetter), Hamish Hamilton, 2004

 Prosa 
 String of Beginnings: Intermittent Memoirs 1924 to 1954, 1991, selvbiografi, redigert av Lucien Jenkins
 Reason and Energy, London, Routledge & K. Paul, 1957
 From Prophecy to Exorcism: the Premisses of Modern German Literature, Longmans, 1965
 The Truth of Poetry, London, Weidenfeld & Nicholson, første gang utgitt i 1969 (gjenutgitt Anvil, 1996)
 A Mug's Game (selvbiografi), Carcanet, 1991, (revidert utg. som String of Beginnings)
 String of Beginnings (selvbiografi), Skoob Seriph, 1991

 Poesi 
 Poems 1950-1951, Hand and Flower Press, 1952
 Weather and Season: New Poems, London, Longmans, 1963
 Collected Poems 1941-1994, Anvil Press, 1995, (ny revi. utg. 1999)
 Circling the Square, Anvil Press, 2007
 Taccuino di un vagabondo europeo (Poesie 1941-1999) Cura e traduzione di di Maura Del Serra, Roma, Fondazione Piazzolla, 1999

 Referanser 

 Litteratur 
 Breuer, Theo: «Still He is Turning - Michael Hamburger» i: T.B., Aus dem Hinterland. Lyrik nach 2000, Edition YE 2005.
 Dale, Peter (1998): Michael Hamburger in Conversation with Peter Dale, ISBN 0-9532841-1-5

 Eksterne lenker 


  «Obituary», minneord i The Independent
  «Poet, translator and academic, more acclaimed in Germany than in Britain», minneord i The Guardian Unlimited
  «Remembering Poet and Translator Michael Hamburger», en verdsetting av Joshua Cohen i The Jewish Daily Forward, 19. juni 2007
  «I am a survivor from a different culture», intervju med Michael Hamburger, gjort av Lidia Vianu, utgitt i The European English Messenger, våren 2006 (s. 35–37)
  «...a few things on behalf of the fine English poet Michael Hamburger», dikteren Mark Scroggins' verdsetting av verkene til Michael Hamburger

Kategori:Britiske forfattere
Kategori:Britiske oversettere
Kategori:Order of the British Empire (OBE)
Kategori:Personer fra Berlin
Kategori:Petrarca-Preis